钦定古今图书集成/明伦汇编/氏族典/第503卷 > 陆𬬩
## 钦定古今图书集成/明伦汇编/氏族典/第503卷 > 陆𬬩

按《万姓统谱》，𬬩字举之，铨弟。甫能言。母杨氏命之以
字，百试不爽。稍长，慧智开发。正德庚辰，廷对第二，拜
翰林编修。锐志问学，尽览经史百家言。尢砥砺名节，
以古人自期待。会预修《武皇实录》成，进修撰。已而大
礼告成，议礼者秉枢修宿憾，遂出为湖广按察佥事，
擢山东按察副使。职专学校，明章程，严品式，正文体。
所至，敦尚孝悌，分别义利，士习为之丕变。𬬩性质温
厚，和而不流，刚大之气，侃侃不阿。有《少石子集》藏于
家。